Twee vas na onwettige jagtog op plaas | Maroela Media
Die mans het die volstruis op hul bakkie gelaai en gevlug (Foto: Verskaf)
Twee mans, van wie een 'n metropolisielid is, sal na verwagting Maandag in die Morebeng-landdroshof in Limpopo verskyn op aanklagte van onwettige stropery. Dit volg na die twee mans Saterdag vasgetrek is ná hulle onwettig 'n volstruis geskiet het.
Brig. Motlafela Mojapelo, woordvoerder van die polisie, sê die twee mans, onderskeidelik 28 en 38 jaar oud, sowel as hul twee medepligtiges het na 'n plaas in die Botlokwa-gebied in Limpopo gegaan. Hulle het 'n draad geknip en 'n volstruis onwettig geskiet. Hulle het die volstruis op hul Ford Ranger-bakkie gelaai en gevlug.
Mojapelo sê die polisie is van die voorval verwittig en hul ondersoek het tot die twee mans se inhegtenisneming gelei.
Tydens die mans se inhegtenisneming het die polisie op die volstruis, twee jaggewere en die voertuig beslag gelê.
Die polisie is steeds op die spoor van die twee medepligtiges.
Wolf in skaapklere die metro polisielid.
En dit mense is wat ons wet en orde moet handhaaf, en hul makkers is in ons parlement ook.
Al weer uniforms wat betrokke is! Geen voorbeeld van wet en orde nie!
Hoe (indien) word die integriteit van die beamptes getoets/vasgestel by hul aanstelling?
Kyk ons weet die poliesmanne is baie lief vir hul kentucky maar hierdie keer het hy te veel probeer afbyt. Dis 'n groot voel daai.